Diari Oficial de la Generalitat Valenciana


Sumari del DOGV 4438, del 12-02-2003 (2003/1388)

Informació pública del pla parcial modificatiu, estudi d'impacte ambiental, expedient d'homologació, avantprojecte d'urbanització i programa de desenvolupament d'actuació integrada de la unitat d'execució única del sector terciari C. Batán al terme municipal de Requena.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4438

Data del DOGV
:   12-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1388


Organisme emissor
:   Iniciativas del Levante SL

Tipus de document
:   Anunci

Informació pública del pla parcial modificatiu, estudi d'impacte ambiental, expedient d'homologació, avantprojecte d'urbanització i programa de desenvolupament d'actuació integrada de la unitat d'execució única del sector terciari C. Batán al terme municipal de Requena. [2003/M1388]
  
En virtut de les facultats que li conferix l'article 48 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana, Iniciativas del Levante SL ha depositat en l'Ajuntament de Requena, i es troba protocol·litzat, mitjançant acta autoritzada pel notari de Requena Joaquín Olcina Vauterén, siti al carrer per a vianants de Cirilo Cánovas, 1, baix esquerra, 46376, de Requena, còpia del pla parcial modificatiu, estudi d'impacte ambiental, expedient d'homologació, avantprojecte d'urbanització i programa de desenvolupament d'actuació integrada de la unitat d'execució única per a la implantació del sector terciari C. Batán, al terme municipal de Requena.
  
De conformitat amb el que disposa la Llei 2/1989, de 3 de març, de la Generalitat Valenciana, d'Impacte Ambiental, i el Decret 162/1990, de 15 d'octubre, pel qual s'aprova el reglament per a l'execució de la citada llei, s'exposa al públic l'estudi d'impacte ambiental anteriorment citat durant el termini de 30 dies hàbils, a efectes que qualsevol organisme o persona interessada puga examinar-lo i presentar les observacions que estime procedents.
  
Així mateix, en virtut del que disposen els articles 46 i 48 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana, se sotmet a exposició pública l'alternativa tècnica del referit programa de desenvolupament d'actuació integrada de la unitat d'execució única del citat sector, comprensiva de memòria de programa, expedient d'homologació, avantprojecte d'urbanització, junt amb el pla parcial modificatiu d'este sector del Pla General d'Ordenació Urbana de Requena; s'avisa de la possibilitat de qualsevol persona de comparéixer en la notaria assenyalada anteriorment per a obtindre còpia de l'acta de protocol·lització d'estos documents o sol·licitar la seua exhibició, així com consultar en l'Ajuntament les actuacions derivades de la documentació depositada en ell, identificades com a programa de desenvolupament d'actuació integrada del sector terciari C. Batán a Requena.
  
Qualsevol interessat podrà presentar en l'Ajuntament tant al·legacions com alternatives tècniques durant el termini de 20 dies, comptats a partir del dia següent a la publicació de l'anunci en el Diari Oficial de la Generalitat Valenciana; este termini quedarà prorrogat, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això fent-se constar la pròrroga al tauler d'anuncis en l'Ajuntament.
  
Així mateix s'avisa de la possibilitat de formular proposicions juridicoeconòmiques, durant els cinc dies següents al venciment del termini anterior, procedint-se a l'obertura de pliques en la següent data hàbil a la conclusió del termini per a presentar-les.
  
 Totes les actuacions podran ser objecte de consulta i al·legació pels interessats durant els 10 dies següents a l'obertura de pliques.
  
Amb anterioritat a la publicació del present anunci i en compliment del que disposen els articles 46.3 i 48 de la LRAU i 59.4 de la Llei 30/1992, de 26 de novembre, s'ha remés el corresponent avís al domicili dels qui consten en el cadastre com a titulars de drets afectats per l'actuació proposada.
  
Sense perjuí d'això, el present anunci val de notificació a tots els titulars cadastrals i a altres titulars que ens consten com a propietaris reals de terrenys inclosos en la unitat d'execució, els quals són els següents, sense perjuí que puguen resultar altres desconeguts: